III 



vigtigste Indførelsen af Forstanderskaberne ved Kolonierne til 

 Bestyrelse af de Indfødtes fælles Anliggender, tlii hermed var 

 det første Skridt gjort til at skaffe den indfodte Befolkning Ret 

 til Bestemmelse i sine egne Anliggender og dermed deres 

 Selvstændighedsfølelse vakt. 



Sammen hermed maa nævnes hans betydelige literære Virk- 

 somhed, Artikler i danske og fremmede Tidsskrifter med det 

 mere eller mindre fremtrædende Formaal at forøge Kjendskabet 

 til hans kjære Grønland og dets Befolkning, men fremfor Alt 

 hans berømte Arbejde „Grønland" i 2 Bind, ndkommen 1852 

 og 1857 og senere oversat i udvidet Skikkelse paa Engelsk 

 under Titlen „Danish Greenland, Its People and Its Products" ^ 

 en Bog, der trods alt, hvad der senere er publiceret om Grön- 

 land, den Dag i Dag er et Kildeskrift. 



Som særligt Studium beskjæftigede R. sig med Eskimoernes 

 Sprog, Sagn, Ethuographi o. s. v. og nedlagde Resultatet af sine 

 Arbejder i flere Afhandlinger, blandt hvilke her skal nævnes: 

 «Eskimoiske Eventyr og Sagn» med Supplement, «Om Grøn- 

 lændernes gamle Tro, og hvad der af samme er bevaret under 

 Kristendommen», «Om Eskimoernes Herkomst» o. s. v. I den 

 sidstnævnte Bog udviklede R. de Resultater, han var kommen 

 til ved sine sammenlignende Studier af Polarlandenes forskjellige 

 Eskimostammers Sprog og Sagn, nemlig, at de oprindelig vare 

 udvandrede fra Alaska, hvorpaa de havde spredt sig mod Øst, 

 paa hvilken Maade en Gren havde naaet Grønland. 



R.'s Helbred, der siden han havde haft Klimatfeberen, 

 aldrig havde været godt, syntes efterhaanden slet ikke at ville 

 forlige sig med det grønlandske Klima, og i 1868 bestemte han 

 sig til at vende tilbage til Danmark og søgte sin Afsked af 

 Handelens Tjeneste. 



